शहर में पाइप लाइन डालने खोदी जा रही 10 करोड़ की सड़क
डिस्ट्रीब्यूशन पाइपलाइन बिछाने के लिए खोदी सड़कें
जानकार बोले, भविष्य की जरुरतों को ध्यान में रखकर नहीं बनाई गईं योजना
भास्कर संवाददाता|विदिशा
शहर को स्मार्ट सिटी बनाने के लिए सरकार कई योजनाएं बना रही है। बेहतरीन सड़क-नाली के साथ लोगों को पेयजल मुहैया कराने की कोशिश हो रही है। लेकिन कई काम बिना प्लानिंग के होने से करोड़ों रुपए बेकार में खर्च हो रहे हैं। शहर में वाटर डिस्ट्रीब्यूशन पाइप लाइन का काम शुरू हुए 8 महीने से ज्यादा हो गए और अब अफसरों की इसकी खामी समझ आ रही है। नगरपालिका के अफसरों ने सड़कें तो बना दी लेकिन पाइपलाइन के बारे में सोचा ही नहीं। ऐसे में अगर सड़क बनाने में जो भी गड़बड़ी की गई होगी, वह भी इस खुदाई में दब जाएगी। हद तो यह है कि पाइप लाइन को बिछाने के बाद इस सड़क को वापस से बनाने में फिर से लाखों रुपए खर्च होंगे। हालांकि अफसर दावा कर रहे हैं कि ये काम पाइप लाइन डालने वाली ही कंपनी करेगी लेकिन सवाल ये है कि इस योजना के बारे में पहले ही क्यों नहीं साेचा गया।
मजबूत नहीं रहेंगी सड़कें
शहर में सड़कों के निर्माण के लिए प्रॉपर प्लानिंग नहीं की गई है। भविष्य की जरूरतों को ध्यान में रखे बिना सड़कों को बनाया गया। इस कारण ही पाइपलाइन बिछाने के लिए सड़कों को खोदा जा रहा है। अगर इन्हें खोदा नहीं जाता तो सड़कें 10 से 15 साल तक चलतीं। अजय दांतरे, सिविल इंजीनियर कंसल्टेंट
11 करोड़ की बनाई गईं हैं दो साल में सड़कें
281 किमी लंबी पाइप लाइन बिछना है
26.53 करोड़ से हा़े रहा काम
13 हजार नए कनेक्शन दिए जाएंगे
बिछाई जा रही लाइन
शहर में पाइप लाइन बिछाई जा रही है। सड़कें को खोदने के बाद ठेकेदार को मरम्मत करना होगा। लोगों को परेशान नहीं होने दिया जाएगा। 26 करोड़ 53 लाख रुपए से पाइप लाइन डालने का काम चल रहा है। सत्येंद्र धाकरे, सीएमओ, नपा विदिशा।
जनता का पैसा बर्बाद
नपा ने गलत प्लानिंग बनाई। इससे करोड़ों रुपए बर्बाद हो रहे हैं। पाइल लाइन डालने के पहले सड़क नहीं बनाना था। सड़कों की मरम्मत तो होगी लेकिन बाद में गड्ढे हो जाएंगे। अशोक ताम्रकार, पूर्व नपाध्यक्ष, विदिशा
सालों तक चलतीं सड़कें पर बार-बार खुदाई से घटेगी उम्र
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva